{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje za obrazac iskaza o procjeni učinaka propisa Nacrta prijedloga Zakona o proglašenju Parka prirode „Zagorske gore“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"EKO UDRUGA \"NAŠA IVANŠČICA\"","OBRAZAC ISKAZA O PROCJENI UČINAKA PROPISA,\nUTVRĐIVANJE UČINAKA I ADRESATA","Eko udruga \"Naša Ivanščica\" predlaže izmjene i dopune točaka u poglavlju UTVRĐIVANJE UČINAKA I ADRESATA, točka 4.1.1. Učinci na gospodarstvo, na sljedeći način:\n- točka b. mijenja se i glasi: \n\"b. Otvaranje novih eksploatacijskih polja mineralnih sirovina neće biti moguće, no rad postojećih se zadržava do isteka važećih koncesija čije produljenje više nije moguće. Zatvorena eksploatacijska polja se moraju sanirati.\"\n- sadašnja točka c. postaje točkom d. a dodaje se nova točka c. koja glasi: \n\"c. Prekidaju se svi pokrenuti i nedovršeni postupci za otvaranje novih eksploatacijskih polja mineralnih sirovina započeti prije donošenja ovoga Zakona, kao i za ponovno otvaranje napuštenih ili zatvorenih polja\". \nOBRAZLOŽENJE. Ako bi Zakonom trebalo učinkovito, a ne samo formalno zaštiti područje budućeg Parka prirode od devastacija i lokalnom stanovništvu osigurati kvalitetan život usmjeren prema očuvanju prirodnih vrijednosti, tada ove izmjene i dopune smatramo nužnim. One su potpuno sukladne s ciljevima proklamiranim u točkama 2.1., 3.1. i 3.2. a osigurale bi i preduvjete za poticanje ekološke proizvodnje navedene u točki 5.1. Također su u skladu s ciljevima Strategije i akcijskog plana zaštite prirode Republike Hrvatske za razdoblje od 2017. do 2025. godine te doprinose ostvarenju ciljeva Strategije EU-a za bioraznolikost do 2030. godine.","Nije prihvaćen","Javnim savjetovanjem za obrazac procjene učinka predloženog zakona ne ulazi se u rok važenja koncesija prema posebnom propisu. Isto tako, ne propisuje se obveza sanacija eksploatacijskih polja. Također, nije moguće propisati prekidanje postupaka koji se vode prema posebnom propisu."]
[2,"HRVATSKI PLANINARSKI SAVEZ","OBRAZAC ISKAZA O PROCJENI UČINAKA PROPISA,\nUTVRĐIVANJE UČINAKA I ADRESATA","Hrvatski planinarski savez predlaže izmjenu i dopunu točaka u poglavlju UTVRĐIVANJE UČINAKA I ADRESATA, potpoglavlje 4.1.1. Učinci na gospodarstvo, \nna način da se:\n- dopuni točka b. tako da, umjesto sadašnje, dopunjena formulacija glasi: \"Otvaranje novih eksploatacijskih polja mineralnih sirovina neće biti moguće, no rad postojećih se zadržava do isteka važećih koncesija čije produljenje više nije moguće. Zatvorena eksploatacijska polja se moraju sanirati.\"\n- da sadašnja točka c. postane točka d., a da se doda nova točka c. koja glasi: \"c. Prekidaju se svi pokrenuti i nedovršeni postupci za otvaranje novih eksploatacijskih polja mineralnih sirovina započeti prije donošenja ovoga Zakona, kao i za ponovno otvaranje napuštenih ili zatvorenih polja\".\n\nObrazloženje: ove dopune i prijedlozi su u skladu s točkama 2.1. te 3.1. i 3.2. jer sprječavaju ugrozu i daljnju devastaciju prirodnih vrijednosti Parka prirode te smanjenje kvalitete života lokalne zajednice, a u skladu su s ciljevima Strategije i akcijskog plana zaštite prirode Republike Hrvatske za razdoblje od 2017. do 2025. godine te doprinose ostvarenju ciljeva Strategije EU-a za bioraznolikost do 2030. godine.\n(Prijedlog je utvrđen odlukom Izvršnog odbora Hrvatskog planinarskog saveza dana 21. srpnja 2025.)","Nije prihvaćen","Javnim savjetovanjem za obrazac procjene učinka predloženog zakona ne ulazi se u rok važenja koncesija prema posebnom propisu. Isto tako, ne propisuje se obveza sanacija eksploatacijskih polja. Također, nije moguće propisati prekidanje postupaka koji se vode prema posebnom propisu."]
[3,"GRAD IVANEC","OBRAZAC ISKAZA O PROCJENI UČINAKA PROPISA,\nUTVRĐIVANJE UČINAKA I ADRESATA","Prijedlog izmjene i dopune točke 4.1.1.:\nIza točke b. dolazi nova točka c., koja glasi:\n„c. Obustavljaju se svi započeti postupci za otvaranje novih eksploatacijskih polja mineralnih sirovina započeti prije donošenja ovoga zakona, kao i za ponovno otvaranje napuštenih ili zatvorenih polja.“\nDosadašnja točka c. postaje točka d.","Nije prihvaćen","Javnim savjetovanjem za obrazac procjene učinka predloženog zakona nije moguće propisati prekidanje ili započinjanje postupaka koji se vode prema posebnom propisu."]
[4,"VALERIJA VIDAČEK","OBRAZAC ISKAZA O PROCJENI UČINAKA PROPISA,\nUTVRĐIVANJE UČINAKA I ADRESATA","4.1.1. Učinci na gospodarstvo:\n(A) Predlažemo dopunu točke b. tako da, umjesto sadašnje, dopunjena formulacije glasi:\n\"Otvaranje novih eksploatacijskih polja mineralnih sirovina neće biti moguće, no rad postojećih se zadržava do isteka važećih koncesija čije produljenje više nije moguće. Zatvorena eksploatacijska polja se moraju sanirati.\"\n\n(B) Sadašnja točka c. postaje točka d. a dodaje se nova točka c. koja glasi:\n\"c. Prekidaju se svi nedovršeni postupci za otvaranje novih eksploatacijskih polja mineralnih sirovina započeti prije donošenja ovoga zakona, kao i za ponovno otvaranje napuštenih ili zatvorenih polja.\"","Nije prihvaćen","Javnim savjetovanjem za obrazac procjene učinka predloženog zakona ne ulazi se u rok važenja koncesija prema posebnom propisu. Isto tako, ne propisuje se obveza sanacija eksploatacijskih polja. Također, nije moguće propisati prekidanje postupaka koji se vode prema posebnom propisu."]
[5,"GRAD IVANEC","OBRAZAC ISKAZA O PROCJENI UČINAKA PROPISA,\nANALIZA UTVRĐENIH UČINAKA I ADRESATA","5.1. obrazloženje uz prijedlog izmjena i dopuna točke 4.1.1. \nZabranom odnosno obustavom svih postupaka za otvaranje novih eksploatacijskih polja mineralnih sirovina kao što je navedeno u prijedlogu izmjena i dopuna točke 4.1.1. Obrasca, osigurati će se stvarna zaštita područja Parka prirode, što je vjerujemo i intencija zakonodavca, te je zabranu aktivnosti na otvaranju novih eksploatacijskih polja potrebno kroz sve akte i striktno navoditi. Samo jasno istaknutim ograničenima i zabranama u korištenju prostora moguće je ostvariti poseban cilj naveden u točki 3., tj. spriječiti ugrozu i nepovratnu devastaciju prirodnih vrijednosti, a ne samo deklarativno. Zakonom se može i mora urediti i pitanje ograničenja gospodarskog korištenja prirodnih dobara, a koja mogućnost je dana i Zakonom o rudarstvu, primjerice člankom 167., iz kojeg jasno proizlazi da je drugim zakonom ili propisom na određenom području moguće ograničiti čak i stečena prava na eksploataciju mineralnih sirovina, pa i oduzeti koncesiju, uz naravno naknadu štete zbog gubitka prava. S obzirom na činjenicu da za nova eksploatacijska polja još nisu date koncesije, donošenjem ovog Zakona o proglašenju Parka prirode može se i mora zabraniti otvaranje novih eksploatacijskih polja mineralnih sirovina uz minimalnu štetu, te osigurati da budući park prirode ima sva obilježja zaštićenog područja, tj. očuvanje georaznolikosti, bioraznolikosti, krajobrazne vrijednosti područja te kvalitete života lokalnog stanovništva kao i zaštita izvorišta pitke vode. Navedena odredba se predlagala i dalje se predlaže ugraditi u tekst Zakona, da bude na jasan i nedvosmislen način kroz pravni okvir definirana namjera zakonodavca da unutar Parka prirode nije dozvoljeno otvaranje novih eksploatacijskih polja, za što postoji zakonsko uporište, dok je sada samo deklarativno navedena.\n\nIsta primjedba odnosi se i na točku. 5.2.","Nije prihvaćen","Javnim savjetovanjem za obrazac procjene učinka predloženog zakona ne propisuju se zabrane gospodarskih aktivnosti koje su regulirane posebnim propisima."]